|  |
| --- |
| **Naziv akta: Odluka o izmjenama i dopunama Odluke o lokalnim porezima Općine Milna** |
| **Razdoblje savjetovanja: od 17.01.2025 - 17.02.2025** |
| **Korisnik** | **Komentar** | **Datum** | **Status** | **Odgovor** |
| Petra Horvat | Poštovani, Koliki se prihod očekuje od poreza na nekretnine u odnosu na porez na kuće za odmor? Pitam stoga što u središtima, recimo u samoj Milni ima dosta nekretnina koje ne služe za stalno stanovanje, a do sada nisu bile obuhvaćene naplatom poreza. Zakon je predvidio oslobađanje plaćanja poreza za određene kategorije slabog imovinskog statusa, koji su kriteriji? | 07.02.2025 15:06 | -Primljeno na znanje | Očekujemo smanjenje prihoda, no točan iznos utvrditi će se nakon 31. prosinca.U kategoriju građana slabog imovinskog stanja spadaju oni građani koji su korisnici zajamčene minimalne naknade nadležnog Centra za socijalnu skrb. |
| Pero Lukenda | Dobar dan, Smatram da je 5 EUR po m2 previše za sve one koji ne iznajmljuju svoje nekretnine, upitno je postoji li uopće potreba za dugotrajnim najmom što je i bila intencija samog zakona. | 10.02.2025 15:18 | -Primljeno na znanje | Rješenje ovog upita regulirano je Zakonom |
| Pero Lukenda | Kako se više ne radi o porezu na kuće za odmor nego o porezu na nekretnine koje ne služe za stalno stanovanje, na koji način će se za područje cijele općine provjeriti status istih nekretnina? | 10.02.2025 15:27 | -Primljeno na znanje | U skladu sa raspoloživom dokumentacijom koja se nalazi kod Općine Milna i drugih JP tijela, te eventualno i dokumentacijom koja će se zatražiti od samih obveznika. |
| Pero Lukenda | Jesu li stanovnici Milne i naselja upoznati sa planiranim donošenjem poreza još ne neki drugi način osim kroz ovo savjetovanje? Po broju komentara rekao bi da nisu, a većina nije svjesna da se ovaj porez tiče i njih! | 10.02.2025 15:31  | -Primljeno na znanje | Stanovnici su upoznati putem javno dostupnih medija |